Държавен вестник, бр. 16, 2026 г., стр. 17

БРОЙ  16	
Д Ъ Р Ж А В Е Н  В Е С Т Н И К 	
СТР.  17   
(14) Съставът, структурата, правата и за­
дълженията на дирекциите в специализира­
ната и общата администрация се определят с 
правилника за устройството и организацията 
на дейността на Сметната палата.“
§ 8. В чл. 24, ал. 2 думата „администра­
цията“ се заменя със „специализираната и 
общата администрация“.
§ 9. В чл. 29, ал. 1 думите „При сключва­
не на трудовия договор“ се заменят с „При 
възникване на служебното правоотношение 
или сключване на трудовия договор“.
§ 10. В чл. 31, ал. 1 думата „администра­
цията“ се заменя със „специализираната и 
общата администрация“.
§ 11. В чл. 32 след думите „Сметната 
палата“ се поставя запетая и се добавя „с 
изключение на тези по чл. 23а, ал. 3“.
§ 12. В чл. 33, изречение първо след думите 
„Сметната палата“ се поставя запетая и се до­
бавя „с изключение на тези по чл. 23а, ал. 3“.
§ 13. В чл. 42, ал. 1 думите „Закона за 
противодействие на корупцията“ се заменят 
с „този закон“.
§ 14. Глава шеста „Отчетност и контрол 
върху дейността на Сметната палата“ с 
чл. 62 – 65 се отменя.
§ 15. Глава седма „Административнонака­
зателни разпоредби“ с чл. 66 и 67 се отменя.
§ 16. Създава се глава осма с наименова­
ние „Превенция на корупцията“ с чл. 68 – 73:
„ Г л а в а  о с м а
ПРЕВЕНЦИЯ НА КОРУПЦИЯТА
Понятие за корупция
Чл. 68. Корупция по смисъла на този закон 
е налице, когато лице, което заема публична 
длъжност по чл. 74, ал. 1, извърши престъп­
ление по чл. 201, чл. 202, ал. 1 и 2, чл. 203, 
ал. 1, чл. 219, ал. 3 и 4, чл. 220, 224, 225б, 225в, 
254а, чл. 254б, ал. 2, чл. 282, 282а, 283, 283а, 
283б, чл. 294, ал. 4 във връзка с ал. 2, чл. 301, 
302, 302а, 304, 304а, 304б, 305, 305а, 307 и 
чл. 387, ал. 3 от Наказателния кодекс, както 
и всяко едно друго престъпление, извършено 
във връзка с изброените по-горе.
Дейности по превенция на корупцията
Чл. 69. Сметната палата осъществява дър­
жавната политика по превенция на корупци­
ята, като:
1. събира, обобщава и анализира инфор­
мация за националните антикорупционни 
политики и мерки;
2. извършва анализи, разработва и пред­
лага мерки за превенция и противодействие 
на корупцията и координира прилагането 
им, в т.ч. и по сектори, както и анализ на 
корупционния риск на лицата и длъжностите 
по чл. 74, ал. 1;
3. осъществява дейности за разпростра­
нение на информацията, свързана с проти­
водействието на корупцията, включително 
антикорупционните политики и мерки;
4. обучава инспекторите от Главния ин­
спекторат към Министерския съвет и към 
отделните инспекторати;
5. дава становище по стратегическия и 
годишния план за дейността и по отчета на 
Главния инспекторат към Министерския съвет 
и на отделните инспекторати.
Събиране и обобщаване на информация 
за национални антикорупционни политики 
и мерки
Чл. 70. За изпълнение на задълженията си 
по чл. 69, т. 1 Сметната палата:
1. събира и обобщава информация и под­
държа бази данни за изпълнението на антико­
рупционните политики и мерки;
2. извършва наблюдение и периодична 
оценка на приложението на антикорупцион­
ните мерки, в т.ч. и по сектори;
3. събира и обобщава добри практики;	
4. анализира и предоставя информация 
на националните, европейските и между­
народните антикорупционни институции и 
организации.
Анализи и мерки за превенция на коруп­
цията
Чл. 71. (1) За изпълнение на задълженията 
си по чл. 69, т. 2 Сметната палата:
1. идентифицира и анализира рискови зони 
за корупция;
2. разработва мерки с антикорупционна 
насоченост;
3. подпомага методически прилагането на 
мерките по т. 2;
4. извършва последващ анализ на въз­
действието по отношение на приложените 
мерки по т. 2;
5. разработва методологии за оценка на 
корупционния риск, етични стандарти за по­
ведение, системи за проверка на почтеността 
и оказва съдействие за прилагането им;
6. разработва предложения за изменения 
в законодателството с антикорупционна на­
соченост;
7. съгласува всеки законопроект, изготвен 
от органите на изпълнителната власт, относ­
но наличието на корупционен риск, както и 
извършва последващ анализ на въздействието 
на закона.
(2) Изготвените от Сметната палата анализи 
и предложения за антикорупционни мерки се 
предоставят на компетентните органи, които 
са длъжни да вземат отношение по тях в ед­
номесечен срок и да информират Сметната 
палата за приетите мерки и сроковете за 
тяхното прилагане, както и за неприетите от 
тях мерки и мотивите за това. Компетентните 
органи са длъжни да информират Сметната 
палата при въвеждане на антикорупционните 
мерки и за резултатите от изпълнението им.